CELEX: C2007/140/64
Language: el
Date: 2007-06-23 00:00:00
Title: Υπόθεση T-136/07: Προσφυγή της 30ής Απριλίου 2007 — Colgate-Palmolive κατά ΓΕΕΑ — CMS Hasche Sigle (VISIBLE WHITE)

23.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 140/39
            
         Προσφυγή της 30ής Απριλίου 2007 — Colgate-Palmolive κατά ΓΕΕΑ — CMS Hasche Sigle (VISIBLE WHITE)
   (Υπόθεση T-136/07)
   (2007/C 140/64)
   Γλώσσα διαδικασίας: η αγγλική
   Διάδικοι
   
      Προσφεύγουσα: Colgate-Palmolive Co. (Νέα Υόρκη, ΗΠΑ) (εκπρόσωποι: M. Zintler, H. Harmeling και K.-U. Plath, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: CMS Hasche Sigle (Κολωνία, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την από 15 Φεβρουαρίου 2007 απόφαση του τετάρτου τμήματος προσφυγών του ΓΕΕΑ·
            
         
               —
            
            
               να επιβεβαιώσει την απόφαση του τμήματος ακυρώσεως και να κρίνει ότι εξακολουθεί να ισχύει η καταχώριση του λεκτικού κοινοτικού σήματος αριθ. 802 793 «VISIBLE WHITE»·
            
         
               —
            
            
               να καταδικάσει το καθού στα δικαστικά έξοδα όσον αφορά την αίτηση περί κηρύξεως της ακυρότητας και να δεχθεί τα αιτήματά της στην παρούσα προσφυγή όσον αφορά την επιδίκαση των δικαστικών εξόδων στο καθού.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα που αποτέλεσε αντικείμενο της αιτήσεως περί κηρύξεως της ακυρότητας: Το λεκτικό σήμα «VISIBLE WHITE» για προϊόντα της κλάσεως 3 — Λεκτικό κοινοτικό σήμα αριθ. 802 793
   
      Δικαιούχος του κοινοτικού σήματος: H προσφεύγουσα
   
      Αιτών την ακύρωση του κοινοτικού σήματος: CMS Hasche Sigle
   
      Απόφαση του τμήματος ακυρώσεως: Απόρριψη της αιτήσεως περί κηρύξεως της ακυρότητας
   
      Απόφαση του τμήματος προσφυγών: Ακύρωση της αποφάσεως του τμήματος ακυρώσεως και κήρυξη της ακυρότητας του κοινοτικού σήματος
   
      Λόγοι ακυρώσεως: Παράβαση του άρθρου 7, παράγραφος 1, στοιχεία β' και γ', του κανονισμού 40/94, καθόσον το τμήμα προσφυγών έκρινε εσφαλμένως ότι το στοιχείο «VISIBLE» και το στοιχείο «WHITE» έχουν περιγραφικό χαρακτήρα, όσον αφορά το προϊόν «οδοντόκρεμα» καθώς και το προϊόν «στοματικό διάλυμα» και έκρινε ότι ο συνδυασμός ως σύνολο είναι περιγραφικός και στερείται διακριτικού χαρακτήρα.